NetHub

HealthTech Adria konferencija
2024-12-05 08:30 - 2024-12-06 16:30 (Europe/Zagreb) | Sveučilište u Splitu, Medicinski fakultet, Šoltanska 2
Pozivamo vas na prvu HealthTech Adria konferenciju!
Pripremite se za dvodnevno međunarodno događanje koje će Split pretvoriti u središte okupljanja vodećih stručnjaka iz zdravstva i tehnologije. HealthTech Adria konferencija okuplja zdravstvene djelatnike, tehnološke inovatore i poduzetnike u otkrivanju novih rješenja i dostignuća u digitalnom zdravstvu, medicinskim tehnologijama i biofarmaceutici.
Ne propustite jedinstvenu priliku za razmjenu znanja, povezivanje sa stručnjacima iz industrije i praćenje uzbudljivog startup pitch natjecanja u kojem će pet startup timova imati priliku prezentirati svoje inovacijske ideje pred međunarodnim investitorima specijaliziranim za healthtech.
Registrirajte se besplatno putem Entrio platforme i budite dio ovog jedinstvenog događanja!

Najava programa UniStart vol 2: Poduzetnički izazov za studente Sveučilišta u Splitu
2024-11-08 11:00 - 2024-11-09 13:00 | Medicinski fakultet Sveučilišta u Splitu, Šoltanska 2A, Split
Pripremite se za UniStart vol 2, zdravstveno inovacijsko natjecanje koje se održava 8. i 9. studenog 2024. na Medicinskom fakultetu u Splitu! Ovaj program potiče studente da razviju poduzetnički mindset rješavajući stvarne izazove u zdravstvu. Uz vođenje stručnjaka iz NetHuba, sudionici će koristiti Design thinking metodu za stvaranje kreativnih rješenja. Prijavite se do 3. studenog i iskoristite priliku za stjecanje dragocjenog iskustva, povezivanje s kolegama i industrijskim stručnjacima te osvajanje nagrada za najbolja rješenja! Ne propustite priliku da doprinosite budućnosti zdravstva!

Četvrti Healthtech Adria Meetup - Kako započeti razvoj medicinskog uređaja u Hrvatskoj?
2024-10-15 18:00 - 19:00 | Medicinski fakultet Sveučilišta u Splitu, Šoltanska 2A, Split
U utorak 15. listopada 2024. u 18 sati, NetHub akcelerator i Medicinski fakultet u Splitu organiziraju četvrto izdanje Healthtech Adria Meetupa na temu Kako započeti razvoj medicinskog uređaja u Hrvatskoj?. Meetup će se održati u prostorijama Centra za kliničke vještine na Medicinskom fakultetu u Splitu (zgrada B, etaža -1), Šoltanska 2A.
Na Meetupu će svoje bogato iskustvo s nama podijeliti izv. prof. dr. sc. Duje Čoko i izv. prof. dr. sc. Josip Musić, sa splitskog FESB-a. Njihovi istraživački interesi protežu se od elektroničkih sustava i instrumentacije do robotike i strojnog učenja, što ih čini idealnim sugovornicima za ovu zanimljivu temu. Govorit će o ključnim koracima u razvoju medicinskog uređaja, od prepoznavanja kliničkih potreba do prototipiranja i suradnje s tehnološkim sektorom. Podijelit će primjere uspješnih inovacija, te dati savjete kako prevladati izazove u ranoj fazi razvoja i stvoriti podržavajući ekosustav za inovacije u Hrvatskoj. Nakon predavanja odgovorit će na naša (ali i vaša) pitanja kroz intervju, koji će voditi Marko Mimica iz NetHub akceleratora.
Na ovom Meetupu pridružit će nam se i Pinija Poljaković, komunikacijska stručnjakinja i trenerica javnih i medijskih nastupa, koja će uvesti publiku u temu i najaviti naše predavače.

Treći Healthtech Adria Meetup - Kako upravljati zdravstvenim podatcima?
2024-07-10 18:00 - 19:00 | Medicinski fakultet Sveučilišta u Splitu, Šoltanska 2A, Split
U srijedu 10. srpnja 2024. u 18 sati, NetHub akcelerator i Medicinski fakultet u Splitu organiziraju treće izdanje Healthtech Adria Meetupa na temu upravljanja zdravstvenim podatcima. Meetup će se održati u prostorijama Centra za kliničke vještine na Medicinskom fakultetu u Splitu (zgrada B, etaža -1), Šoltanska 2A.
Na Meetupu će svoje bogato iskustvo s nama podijeliti dr. sc. Jovan Stevovic, savjetnik za startupe u kontekstu zaštite i sigurnosti zdravstvenih podataka te direktor poduzeća Chino.io. Detaljno će objasniti kako upravljati zdravstvenim podatcima, istaknuti važnost zaštite i sigurnosti podataka te dati savjete o svim aspektima koje treba uzeti u obzir. Također će naglasiti rizike koji se mogu pojaviti ako se poduzeća ne pridržavaju regulatornih zahtjeva, uključujući visoke kazne i gubitak povjerenja korisnika i potencijalnih poslovnih partnera. Nakon predavanja odgovorit će na naša (ali i vaša pitanja) kroz intervju, koji će voditi Maja Čurković iz NetHub akceleratora.

Drugi Healthtech Adria Meetup - Primjena umjetne inteligencije u zdravstvu
2024-03-07 18:00 - 19:00 | Medicinski fakultet Sveučilišta u Splitu, Šoltanska 2A, Split
U srijedu 6. ožujka 2024. u 18 sati, NetHub akcelerator i Medicinski fakultet u Splitu organiziraju drugo izdanje Healthtech Adria Meetupa na temu primjene umjetne inteligencije u zdravstvu. Meetup će se održati u prostorijama Centra za kliničke vještine na Medicinskom fakultetu u Splitu (zgrada B, etaža -1), Šoltanska 2A.
Na Meetupu će se okupiti jedni od najutjecajnijih stručnjaka na hrvatskoj healthtech sceni koji će reći nešto više o izazovima koje donosi razvoj i primjena umjetne inteligencije u zdravstvenom sektoru. Pridružit će se dr. sc. Goran Krakar, doktor medicine, specijalist pedijatrije i pedijatrijske neurologije te ravnatelj Poliklinike za dječje bolesti dr. Sabol; izv. prof. dr. sc. Petar Šolić, izvanredni profesor na splitskom FESB-u te osnivač i direktor poduzeća Waveform; Ivan Biliškov, osnivač i direktor IT poduzeća Codeasy i doktorand na splitskom FESB-u, Ognjen Bagatin, suvlasnik i direktor Poliklinike Sinteza koja je dio medicinske grupacije Futura Medical Group. Panel-raspravu moderirat će Maja Čurković iz NetHub akceleratora.

Pozivamo vas na Demo dan programa predakceleracije NetHub Research
2024-02-28 14:00 - 15:30 | Medicinski fakultet Sveučilišta u Splitu, Šoltanska 2A, Split
Pozivamo vas na veliku završnicu predakceleracijskog programa NetHub Research, namijenjenog istraživačima u području biomedicine i zdravstva.
Tijekom proteklih devet mjeseci, naših pet istraživačkih timova aktivno je sudjelovalo u programu. Uz individualnu podršku mentora uspješno su razvijali svoje inovativne ideje, a sada je došlo vrijeme da ih predstave žiriju sastavljenom od stručnjaka iz područja IT-ja, poduzetništva i zdravstva.
Istraživači će pitchati svoja inovativna rješenja na Demo danu koji će se održati u srijedu, 28. veljače 2024., s početkom u 14 sati i trajanjem do 15.30 sati., u prostorijama Centra za kliničke vještine na Medicinskom fakultetu u Splitu u zgradi B na etaži -1.
Sudjelovanje na Demo danu je besplatno, a po završetku službenog dijela očekuje vas prigodno osvježenje i prilika za networking!

Prvi Healthtech Adria Meetup - Razvoj zdravstvenog inovacijskog ekosustava
2023-11-30 18:00 - 19:00 | Medicinski fakultet u Splitu, Šoltanska ul. 2, Split
Prilike su svuda oko nas, a ovo je jedna od nezaobilaznih! 🔎
Istraživači, studenti, poduzetnici, ako dijelite interes za zdravstvo, tehnologiju ili želite doprinijeti razvoju inovativnog društva, pozivamo vas da budete dio prvog Healthtech Adria Meetupa. 🩺🌐🌊
Okupili smo vrhunske stručnjake iz različitih područja, koji će s nama podijeliti vlastite perspektive na temu razvoja zdravstvenog inovacijskog ekosustava. Gosti našeg panela su:
👨‍⚕️Arsen Ivanišević – doktor medicine, specijalist ortoped iz KBC-a Split i osnivač startupa Xiphoid
👨‍⚕️Benjamin Benzon – doktor medicine i istraživač s MEFST-a
👨‍💻Antonio Perić-Mažar – suosnivač i direktor IT poduzeća Locastic te suorganizator Tinel meetupa
👩‍🔬Jelena Šuran – znanstvenica, suosnivačica i direktorica startupa ApiotiX Technologies
🚀Marko Mimica – suosnivač i direktor NetHub akceleratora za razvoj tehnologija u zdravstvu
🎤 Panel raspravu moderirat će sociologinja Maja Čurković – voditeljica istraživanja i razvoja za NetHub i stručnjakinja u području istraživanja korisničkih potreba.
🕕Kada? 30. studenoga 2023. u 18 sati.
📍Gdje? Prostorije Centra za kliničke vještine na Medicinskom fakultetu u Splitu (zgrada B, etaža -1).
Sudjelovanje na Healthtech Adria Meetupu je besplatno, ali prijave su obvezne. Prijavite se jednostavno putem linka: https://lnkd.in/dymGd5TF.
Požurite! Broj mjesta je ograničen.
Ne propustite biti na mjestu gdje se spajaju potrebe i mogućnosti. Zdravstvo predstavlja puno više od sustava – ono može biti inovativno i tehnološki napredno. Budite dio priče koja vodi promjenama! 🔗💡

Pozivamo vas na Demo dan programa predakceleracije NetHub Validated – prezentacijski susret inovativnih rješenja
2023-02-07 11:00 - 13:00 | NetHub, Poljička cesta 71, Split, 21000, Croatia (Local Name: Hrvatska)
Nakon uspješno provedenih radionica, koje su se temeljile na kombinaciji design thinking i lean startup metodologije, s veseljem vas pozivamo na uzbudljivo finale programa predakceleracije NetHub Validated!
Još je malo vremena ostalo do završnice programa NetHub Validated, što znači da se naši startup timovi vrijedno pripremaju za prezentiranje svojih poduzetničkih ideja. Koji će tim biti najkreativniji i najbolje predstaviti svoju ideju, saznat ćemo na Demo danu koji će se održati 7. veljače 2023. godine, u prostorijama NetHub akceleratora s početkom u 11.00 sati.
Počevši od razumijevanja problema s kojima se korisnici susreću, startup timovi razvijali su inovativna rješenja u području zdravstva, što je rezultiralo izradom prototipa proizvoda i njegovim testiranjem s krajnjim korisnicima. Članovi timova će predstavljanjem izrađenog prototipa pred stručnim žirijem istaknuti zašto baš njihov proizvod ima najveći potencijal odgovoriti na izazove u području zdravstva!
Nakon evaluacije ideja, stručni žiri izabrat će tim s najuspješnijim rješenjem i dodijeliti vrijedne nagrade.
Kojim inovacijama će rezultirati ovaj predakceleracijski program? Sudjelujte na Demo danu i saznajte više o rješenjima koja su timovi osmislili.
Kako bi ostali u tijeku s novostima NetHub Validated programa, pratite našu stranicu.

Info dan NetHub Validated
2022-09-05
Želite se baviti razvojem inovacija u zdravstvu? Prepoznali ste izazov koji ukazuje potrebu za inovativnim rješenjem? Tu smo da vam pružimo podršku!
Pozivamo vas da nam se pridružite na Info danu NetHub Validated programa za startupe koji će se održati 5. rujna 2022. godine u prostorijama PICS predinkubatora ICT županije na Fakultetu elektrotehnike, strojarstva i brodogradnje u Splitu s početkom u 13 sati.
Na Info danu saznajte na koji način će NetHub pružiti podršku startup timovima u ranoj fazi razvoja i kako će izgledati proces od ideacije do validacije novih poslovnih ideja u području virtualne skrbi, daljinskog praćenja pacijenata i analize podataka u zdravstvu. Provjerite uvjete, način prijave i koje vas glavne nagrade očekuju!
Odvažite se dizajnirati inovativno rješenje u zdravstvu!
https://nethub.hr/wp-content/uploads/2022/08/Info-dan-banner-2-1-1.mp4

Uzbudljivo finale studentske poduzetničke prakse UniStart - Demo dan
2022-06-20
S veseljem vas pozivamo na Demo dan – uzbudljivo finale studentske poduzetničke prakse UniStart, pokrenute od strane Sveučilišta u Splitu uz podršku NetHub akceleratora!
Velika završnica programa studentske poduzetničke prakse UniStart svakim je danom sve bliže, a timovi marljivih studenata Sveučilišta u Splitu temeljito se pripremaju za izlaganje svojih poduzetničkih ideja. Koji će tim biti najkreativniji i najbolje predstaviti svoju ideju, saznat ćemo na Demo danu koji će se održati 20. lipnja 2022. godine, s početkom u 11:00 sati u prostorijama PICS predinkubatora – ICT županije, na adresi Ul. Ruđera Boškovića 32, 21 000 Split.
Tijekom provedbe programa timovi studenata su radili na razvijanju vlastitih poduzetničkih ideja uz pomoć i vrijedne savjete svojih mentora. Razvili su prototipe proizvoda koji su naposljetku i testirani na potencijalnim korisnicima – osobama starije životne dobi i njihovim skrbnicima. Na samom kraju programa, marljivi studenti pohađali su i cikluse edukacija o poduzetničkim temama, koje će im biti od velike pomoći prilikom predstavljanja svojih inovativnih ideja na Demo danu.
U sklopu Demo dana timovi će predstaviti poduzetničke ideje stručnom žiriju i uvjeriti ih zašto je baš njihova ideja najbolja. Nakon toga slijedi stručna evaluacija radova te svečano dodjeljivanje vrijednih nagrada najboljim timovima! Za sudjelovanje na Demo danu prijavite se na sljedećem linku
Rok za podnošenje prijava je do 16. lipnja 2022., a za sva pojašnjenja slobodno nam se obratite na savjetovanje@unist.hr.
Veselimo se vidjeti vas ubrzo!

Promocija programa UniStart Studentska poduzetnička praksa
2022-03-21
Sveučilište u Splitu organizira događanje „Promocija programa UniStart Studentska poduzetnička praksa“, čiji je cilj studente Sveučilišta upoznati s novim programom Studentske poduzetničke prakse. Događanje će se odviti u tjednu kada se održavaju i tematski povezana događanja u okviru Dana karijera i nastavnih baza 2022.
Program Studentske poduzetničke prakse, prezentirat će predstavnici NetHub poduzetničkog akceleratora, koji će Sveučilištu pružiti podršku u provedbi ovog interdisciplinarnog programa posvećenog poduzetničkom razvoju studenata.
Isto tako, događanju će prisustvovati prof. dr. sc. Katarina Vukojević s Medicinskog fakulteta u Splitu i izv. prof. dr. sc. Ivo Andrić s Fakulteta građevinarstva, arhitekture i geodezije u Splitu koji će prezentirati poslovne probleme, na kojima će u sklopu UniStart programa raditi studentski timovi, te iznijeti svoja iskustva sa sudjelovanja na design sprint radionici.
Predviđeno trajanje događanja je sat vremena, a moguće je sudjelovati u jednom od dva ponuđena termina:

21. ožujka 2022. s početkom u 14:00 sati u Multimedijalnoj dvorani Sveučilišne knjižnice u Splitu, na adresi Ul. Ruđera Boškovića 31.
24. ožujka 2022. s početkom u 16:15 sati u amfiteatru Sveučilišnog odjela za stručne studije, na adresi Kopilica 5.

Dragi studenti, nadamo se da ćete se odazvati u što većem broju i napraviti prvi korak u svojoj poduzetničkoj karijeri!

HealthTech - razvoj i financiranje inovacija MSP-ova
2021-12-16 11:30 - 13:00 | Medicinski fakultet u Splitu, Šoltanska ul. 2, Split
NetHub poduzetnički akcelerator za tehnologije u zdravstvu i Medicinski fakultet u Splitu, u suradnji s ICT županijom i zajednicom Split Tech City, u sklopu EU projekata „Razvoj poduzetničkog akceleratora za tehnologije u zdravstvu“ i „Razvoj, unapređenje i provedba stručne prakse na Medicinskom fakultetu u Splitu“, organiziraju događanje „HealthTech – razvoj i financiranje inovacija MSP-ova“.
Cilj događanja je upoznati IT sektor s mogućnostima financiranja inovacija malih i srednjih poduzeća u HealthTech-u sredstvima fondova EU. Direktor NetHub akceleratora, Marko Mimica, predstavit će prisutnima dostupne izvore bespovratnih sredstava za financiranje uvođenja i razvoja rješenja u digitalnom zdravstvu, a načelnik Sektora za implementaciju i unapređenje informacijskih sustava pri Ministarstvu zdravstva Republike Hrvatske, mr. sc. Hrvoje Belani, opisat će trenutno stanje i mogućnosti razvoja digitalnog zdravstva u Republici Hrvatskoj. Događanje će zaključiti koordinatorica NetHub akceleratora, Maja Čurković, predstavljanjem programa studentske poduzetničke prakse koji se razvija na Sveučilištu u Splitu.
Događanje će se održati u četvrtak 16. prosinca 2021. u dvorani B104 Medicinskog fakulteta u Splitu (zgrada B), s početkom u 11:30, u skladu s aktualnim preporukama Hrvatskog zavoda za javno zdravstvo o sprječavanju prijenosa bolesti COVID-19.
Broj sudionika je ograničen, stoga požurite i registrirajte se na sljedećoj poveznici.

DNEVNI RED

11:30 – 11:45
REGISTRACIJA SUDIONIKA

11:45 – 11:55
POZDRAVNA OBRAĆANJA

11:55 – 12:10
HealthTech – razvoj i financiranje inovacija MSP-ova
Marko Mimica
NetHub poduzetnički akcelerator za razvoj tehnologija u zdravstvu

12:10 – 12:25
Stanje i mogućnosti razvoja digitalnog zdravstva u RH
mr. sc. Hrvoje Belani
Ministarstvo zdravstva RH

12:25 – 12:35
Razvoj, unapređenje i provedba stručne prakse na Medicinskom fakultetu u Splitu
Maja Čurković
NetHub poduzetnički akcelerator za razvoj tehnologija u zdravstvu

12:35 – 12:50
RASPRAVA
Maja Čurković
Nethub poduzetnički akcelerator za razvoj tehnologija u zdravstvu

12:50
UMREŽAVANJE

Mogućnosti bespovratnog financiranja inovativnih tehnoloških rješenja u zdravstvu
2021-12-14 11:00 - 12:30
NetHub poduzetnički akcelerator za tehnologije u zdravstvu i Medicinski fakultet u Splitu, u suradnji s ICT županijom, u sklopu EU projekata „Razvoj poduzetničkog akceleratora za tehnologije u zdravstvu“ i „Razvoj, unapređenje i provedba stručne prakse na Medicinskom fakultetu u Splitu“, organiziraju događanje „Mogućnosti bespovratnog financiranja inovativnih tehnoloških rješenja u zdravstvu“.
Cilj događanja jest upoznati privatni zdravstveni sektor sa svim mogućnostima koje nudi bespovratno financiranje u području inovativnih tehnoloških rješenja u zdravstvu. Direktor NetHub akceleratora, Marko Mimica, predstavit će prisutnima dostupne izvore bespovratnih sredstava za financiranje uvođenja i razvoja rješenja u digitalnom zdravstvu; poduzetnik Karlo Sudarević, predstavit će svoja iskustva u razvoju inovativne tehnologije u području 3D printanja u dentalnoj medicini; stručnjak u području senzorskih tehnologija i sustava, izv. prof. dr. sc. Petar Šolić, održat će predavanje na temu mogućnosti korištenja low-cost senzora u zdravstvu. Događanje će zaključiti koordinatorica NetHub akceleratora, Maja Čurković, predstavljanjem programa studentske poduzetničke prakse koji se razvija na Sveučilištu u Splitu.
Događanje će se održati u utorak 14. prosinca 2021. u konferencijskoj dvorani SPINIT Inkubatora Sveučilišta u Splitu, Matoševa 56, s početkom u 11 sati, u skladu s aktualnim preporukama Hrvatskog zavoda za javno zdravstvo o sprječavanju prijenosa bolesti COVID-19.
Broj sudionika je ograničen, stoga požurite i registrirajte se na sljedećoj poveznici.

DNEVNI RED

10:45 – 11:00

REGISTRACIJA SUDIONIKA

11:00 – 11:10
POZDRAVNA OBRAĆANJA

11:10 – 11:25

Digitalno zdravstvo: mogućnosti financiranja, uvođenja i razvoja
Marko Mimica
NetHub poduzetnički akcelerator za razvoj tehnologija u zdravstvu

11:25 – 11:40
Mogućnosti korištenja low-cost senzorskih sustava u zdravstvu
izv. prof. dr. sc. Petar Šolić
Sveučilište u Splitu, Fakultet elektrotehnike, strojarstva i brodogradnje

11:40 – 11:55
Rješenja u digitalnom zdravstvu: praktična iskustva
Karlo Sudarević, dr. med. dent, spec. ortodoncije
Poliklinika Fiziodent

11:55 – 12:05
Razvoj, unapređenje i provedba stručne prakse na Medicinskom fakultetu u Splitu
Maja Čurković
NetHub poduzetnički akcelerator za razvoj tehnologija u zdravstvu

12:05 – 12:20
RASPRAVA
Maja Čurković
NetHub poduzetnički akcelerator za razvoj tehnologija u zdravstvu

12:20

UMREŽAVANJE

Od studenta do poduzetnika – Kako do uspješne karijere u HealthTechu
2021-11-04 17:00 - 18:30 | Sveučilište u Splitu, Medicinski fakultet, Šoltanska 2
Drage studentice i studenti,
Medicinski fakultet u Splitu, Studentski Poduzetnički Inkubator i NetHub poduzetnički akcelerator za razvoj tehnologija u zdravstvu pozivaju vas na događanje „Od studenta do poduzetnika – Kako do uspješne karijere u HealthTechu“.
Cilj događanja jest upoznati vas s razvojem tehnologija u zdravstvu te svim mogućnostima koje nudi karijera u poduzetništvu. Na događanju će se predstaviti projekt „Razvoj, unapređenje i provedba stručne prakse na Medicinskom fakultetu u Splitu“, Studentski Poduzetnički Inkubator i NetHub poduzetnički akcelerator za razvoj tehnologija u zdravstvu. Također ćete imati priliku upoznati se s foundericom Enom Melvan, pobjednicom druge generacije StartIT Akademije u organizaciji ICT Županije, te njezinim startupom Metabelly.
Događanje će se održati 4. studenoga 2021. s početkom u 17:00 sati u amfiteatru Medicinskog fakulteta u Splitu.
Broj sudionika je ograničen, stoga požurite i registrirajte se na sljedećoj poveznici!
Događanje: Od studenta do poduzetnika – Kako do uspješne karijere u Health Techu (google.com)
Dnevni red događanja s pripadajućim temama predavanja i predavačima možete vidjeti u nastavku.

DNEVNI RED

16:50 – 17:00
REGISTRACIJA SUDIONIKA

17:00 – 17:10

UVODNI POZDRAV I PREDSTAVLJANJE PROJEKTA „RAZVOJ, UNAPREĐENJE I PROVEDBA STRUČNE PRAKSE NA MEDICINSKOM FAKULTETU U SPLITU“

Prof. dr. sc. Katarina Vukojević

Medicinski fakultet u Splitu

17:10 – 17:30
ŠTO JE HEALTH TECH I ZAŠTO RAZVIJATI HEALTH TECH STARTUP?

Marko Mimica

NetHub poduzetnički akcelerator za razvoj tehnologija u zdravstvu

17:30 – 17:45
PREDSTAVLJANJE STUDENTSKOGA PODUZETNIČKOG INKUBATORA

Lana Ugrčić

Studentski Poduzetnički Inkubator

17:45 – 18:00
METABELLY – MOJA KARIJERA U PODUZETNIŠTVU

Ena Melvan

METABELLY

18:00 – 18:30
NETWORKING
